**ΕΛΛΗΝΙΚΗ ΔΗΜΟΚΡΑΤΙΑ ΠΡΟΜΗΘΕΙΑ ΜΟΥΣΙΚΩΝ ΟΡΓΑΝΩΝ**

**ΔΗΜΟΣ ΧΙΟΥ ΓΙΑ ΤΟ ΚΔΑΠ ΑΜΕΑ ΧΙΟΥ Δ/ΝΣΗ ΚΟΙΝΩΝΙΚΗΣ Α ΄ ΒΑΡΔΙΑ**

**ΠΡΟΣΤΑΣΙΑΣ, ΠΑΙΔΕΙΑΣ & ΠΟΛΙΤΙΣΜΟΥ**

**ΤΕΧΝΙΚΗ ΠΕΡΙΓΡΑΦΗ**

Με την παρούσα τεχνική περιγραφή προβλέπεται να γίνει προμήθεια μουσικών οργάνων για τη δημιουργική απασχόληση των ωφελούμενων του ΚΔΑΠ ΑΜΕΑ Χίου Ά Βάρδια «ΠΕΡΙΒΟΛΙ», η οποία λειτουργεί στο πλαίσιο της Δράσης: «Προώθηση και υποστήριξη παιδιών για την ένταξη τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης περιόδου 2023-2024».

 Στο ΚΔΑΠ ΑΜΕΑ Ά Βάρδιας, απασχολούνται άτομα (ενήλικες) με αναπηρία σε καθημερινή βάση (εκτός Σαββάτου και Κυριακής).

Μόλις τον Σεπτέμβριο του 2023 εντάχθηκε στο καθημερινό πρόγραμμα, το τμήμα μουσικής αγωγής και εκπαίδευσης. Κρίνεται απαραίτητη η προμήθεια μουσικών οργάνων, όπως, τύμπανο παρέλασης (ταμπούρο), ζεύγη πιατίνια χειρός με λαβή, διάφορα κρουστά όργανα, όπως ντέφι, τουμπερλέκι, μαράκες, κουδουνάκια, ταμπουρίνα και παιχνίδια μουσικής. Ακόμη, προς ενίσχυση των εκδηλώσεων μας (γιορτές, πάρτυ, εκδηλώσεις, συμμετοχή σε θεατρικές παραστάσεις κα) κρίνεται απαραίτητη η αγορά ασύρματου μικροφώνου, βάσης μικροφώνου, φορητού και αυτοενισχυόμενου ηχείου με δυνατότητα Bluetooth σύνδεσης και συνδεσιμότητας σε αρμόνιο, κονσόλες κτλ.

Τα μουσικά όργανα είναι απαραίτητα για την άμεση επαφή με τη μουσική με βιωματικό τρόπο. Την εκμάθηση τραγουδιών, στη δημιουργία χορωδιακού συνόλου, στην εκμάθηση των νοτών , στην αντίληψη και στην ανάπτυξη των δεξιοτήτων της φωνής. Ακόμη, θα τους βοηθήσει να κρατούν το ρυθμό σταθερά, να αναπτύσσουν την αδρή, την λεπτή τους κινητικότητα παράλληλα με την ακουστική καθώς και να εκφραστούν με το δικό τους τρόπο. Επίσης, εξάπτουν την φαντασία τους καθώς θα συνδυάσουν γνωστούς ήχους της φύσης/ζώων, με τα αντίστοιχα όργανα. Επίσης με τα παιχνίδια και τις μουσικές/κινητικές δραστηριότητες μας αναπτύσσουμε με ευχάριστο τρόπο ποικίλες δεξιότητες, όπως ακουστικές, κινητικές , μουσικοθεατρικές, μαθησιακές. Τα όργανα παρέλασης θα μας βοηθήσουν να συμμετέχουμε ως ένα ολοκληρωμένο σύνολο στις παρελάσεις του νησιού μας. Τα παιδιά αισθάνονται αυτοπεποίθηση και ικανά να συμμετέχουν ισάξια σε τέτοιου είδους δρώμενα. Το μικρόφωνο και το ηχείο (αυτοενισχυόμενο-φορητό) θα εξυπηρετήσουν στην υλοποίηση των εκδηλώσεων, των εκδρομών και των πάρτυ, όπου τα παιδιά αναμένουν πάντα με περίσσεια χαρά, καθώς προσκομίζουν σημαντικά οφέλη που συμβάλλουν στην ψυχοσύνθεση και στην προσωπική τους ολοκλήρωση, στην προώθηση της επικοινωνίας και στον έλεγχο των συναισθημάτων/αντιδράσεων τους, καθώς και στην απόσπαση της προσοχής από την οποιαδήποτε αρνητική σκέψη ή ταλαιπωρία ψυχικής υγείας, πόνου ή άγχους, που συχνά συνδέονται με ορισμένες αναπηρίες.

Επομένως, στο πλαίσιο υλοποίησης του προγράμματος, απαιτείται η προμήθεια συγκεκριμένων ειδών μουσικών οργάνων και μουσικών ειδών, των οποίων η δαπάνη θα ανέλθει μέχρι του ποσού των 1.355,50 ευρώ, (μαζί με το Φ.Π.Α). Η πίστωση είναι εγγεγραμμένη στον ΚΑ -60.6699.002 με τίτλο: «Προμήθεια ειδών εργαστηρίου ΚΔΑΠ ΑΜΕΑ» του Δημοτικού Προϋπολογισμού οικ. έτους 2024. H προμήθεια θα γίνει σύμφωνα με τις διατάξεις του Ν.4412/2016 ενώ η αξιολόγηση των προσφορών θα γίνει επί του συνόλου των ειδών της κάθε προσφοράς.

Χίος 3/4/24

 Η ΘΕΩΡΗΣΑΣΑ Η ΣΥΝΤΑΞΑΣΑ

 ΔΟΥΚΑ ΕΙΡΗΝΗ ΑΠΟΣΤΟΛΟΥ ΜΑΡΙΑ